На основу члана 86.ст.4. Закона о локалној самоуправи („Службени гласник РС“, број 129/07.... 47/18), тачке 2. и 3. Одлуке о распуштању Скупштине општине Медвеђа и образовању Привременог органа општине Медвеђа(„Службени гласник РС“ бр.13/2022), члана 3.ст.4. тачка 1. Закона о контроли државне помоћи (" Службени гласник РС " број 73/2019 ), члана 5 и 6. Уредбе о правилима за доделу државне помоћи ( " Службени гласник РС " број 13/2010, 100/2011, 91/2012, 37/2013, 97/2013, 119/2014, 23/2021-др.уредбе, 62/2021-др.уредбе и 99/2021 ), из средстава обезбеђених Одлуком о Буџету општине Медвеђа за 2022. годину ( " Службени гласник града Лесковца ", бр. 50/2021 ) раздео 620, позиција 93/0, економска класификација 454000 – Субвенције приватним предузећима, Јавног конкурса за доделу бесповратних средстава за подстицај развоја предузетништва, микро и малих привредних субјеката ''De minimis'' државна помоћ за 2022.годину, 06 Број: 06-8/2022/23 од 28.02.2022.године, и члана 23. Пословника о раду Привременог органа општине Медвеђа (''Службени гласник града Лесковца, број: 4/2022),

Привремени орган општине Медвеђа на 11. седници одржаној дана 26.маја 2022. године, доноси

О Д Л У К У

О ДОДЕЛИ БЕСПОВРАТНИХ СРЕДСТАВА ЗА ПОДСТИЦАЈ РАЗВОЈА ПРЕДУЗЕТНИШТВА, МИКРО И МАЛИХ ПРИВРЕДНИХ СУБЈЕКАТА ''DE MINIMIS’’ ДРЖАВНА ПОМОЋ ЗА 2022.ГОДИНУ

Члан 1.

 Додељују се бесповратна средства у виду државне помоћи мале вредности, предвиђена Одлуком о буџету општине Медвеђа за 2022.годину (''Службени гласник РС'', број: 50/2022), Јавним конкурсом за доделу бесповратних средстава за подстицај развоја предузетништва, микро и малих привредних субјеката ''De minimis'' државна помоћ за 2022.годину, 06 Број: 06-8/2022/23 од 28.02.2022.године, а у скаду са предлогом Комисије за доделу бесповратних средстава за подстицај развоја предузетништва, микро и малих привредних субјеката ''de minimis'' држана помоћ општине Медвеђа, ради суфинансирања, санације и реконструкције простора привредних субјеката и набавку машина и опреме, за пријаве које су пристигле у периоду од 06.04.2022.године до 05.05.2022.године, следећим привредним субјектима односно корисницима државне помоћи:

|  |  |  |  |  |  |
| --- | --- | --- | --- | --- | --- |
| Редни број | Назив подносиоца пријаве | Број бодова | Висина одобрених средстава у РСД (50% DE MINIMIS) | Висина сопствених средстава у РСД50%  | Висина тражених средстава у РСД |
| 1 | СУР ДАЦИ | 63 | 165.000,00 | 165.000,00 | 330.000,00 |
| 2 | ЈУГ БОГДАН д.о.о. | 63 | 200.000,00 | 1.256.560,00 | 1.456.560,00 |
| 3 | ''SIGNATURE FULL HD'' | 57 | 200.000,00 | 201.989,00 | 401.989,00 |
| 4 | ПР УГОСТИТЕЉСКА РАДЊА РУБИН ЛЕПА | 55 | 200.000,00 | 200.000,00 | 400.000,00 |
| 5 | СЗУР ЗДРАВЉЕ  | 47 | 100.000,00 | 100.000,00 | 200.000,00 |
| 6 | УР ''НОВИ ПИНК ПАНТЕР'' | 47 | 200.000,00 | 200.000,00 | 400.000,00 |
| 7 | АНЂЕЛКО ТИМ ТРАДЕ | 39 | 200.000,00 | 200.000,00 | 400.000,00 |
| 8 | УР ''ТРОПИКАНА 1'' | 34 | 200.000,00 | 200.000,00 | 400.000,00 |
| 9 | ПР БЕЛА ТЕХНИКА МИЛАН МИЛОЈКОВИЋ | 31 | 200.000,00 | 205.200,00 | 405.200,00 |
| 10 | ВУЛКАНИЗЕРСКА РАДЊА ''МАШАН'' | 31 | 200.000,00 | 200.000,00 | 400.000,00 |
|  | УКУПНО |  | 1.865.000,00 | 2.923.749,00 | 4.788.749,00 |

Члан 2.

 Привремени орган општине Медвеђа решавајући по пристиглим пријавама за доделу бесповратних средстава за подстицај развоја предузетништва, микро и малих привредних субјеката ''De minimis'' државна помоћ за 2022.годину, одбацило је следеће пријаве и то:

1. Пријаву број: 417/2022 од 04.03.2022.године, поднету од стране ПУЗР ''Нови Алас'', Сијраинска Бања, на основу расположивих података са званичног сајта АПР-а, утврђено је да је предузетник регистровао правно лице са седиштем у Лебану улица 8.новембар, што је у супротности са условима конкурса којим је прописано да право учешћа на Конкурсу имају привредни субјекти под условом да имају седиште и обављају делатност на територији општине Медвеђа.
2. Пријаву број: 667 од 06.04.2022.године, поднета од стране Пчеларске задруге ''Реткоцерски мед'', на основу распложивих података са званичног сајта АПР-а, утврђено је да је предузетник регисторвао правно лице за обављање делатности са шифром 0149 – узгој осталих животиња, што је у супротности са условима Конкурса.
3. Пријаву број: 845/2022 од 05.05.2022.године, поднета од стране Братислава Арсића, аутосервис ''Браца'' из Негосавља, утврђено је да подносилац пријаве није приложио уверење Основног суда да се против подносиоца пријаве не води кривични поступак. Службеном провером Комисје достављено је уверење Суда број: 645/2022 од 27.04.2022.године у коме се наводи да је против Арсић Братислава покренут кривични поступак.
4. Пријаву број: 877/2022 од 30.06.2022.године, поднео је Горан Перовић овлашћено лице УТТ ''ВЕТ-МЕТ'' Медвеђа, утврђено је да подносилац захтева није приложио уврење Основног суда да се против власника и/или одговорних лица у правном лицу не води кривични или истражни поступак, уверење Прекршајног суда Лесковац, да у последњих годину дана није изречена мера забране обављања делатности издата након објављивања јавног позива, статистички извештај за 2021.годину, биланс стања на дан 31.12.2021.године, и биланс успеха за период од 01.01.2021.године до 31.12.2021.године, што је у супротности са условима конкурса.
5. Пријава број: 904/2022 од 09.04.2022.године, поднета од стране Милосава Миловановића овлашћеног лица Самостална радња за производњу хлеба, пецива и колача ''Николина'' Медвеђа, утврђено је да подносилац захтева није поднео тражену документацију у року прописаном у Конкурсу односно пријава није благовремена.

Члан 3.

 Овом одлуком одобравају се средства за суфинасирање санације и реконструкције простора привредних субјеката и набавку машина и опреме у износу до 50% оправданих трошкова. Под оправданим трошковима подразумевају се средства утрошена за санацију, реконструкцију и набавку машина и опреме која се користи за обављање делатности привредног субјекта.

Члан 4.

 Максимални износ беспорватних средстава не може бити већи од 200.000,00 динара, по привредном субјекту однсно кориснику државне помоћи.

Члан 5.

 Привредни субјекти не смеју отуђити саниран и реконструисан простор као и набављену опрему и машине које су субвенционисане најмање две године од набавке опреме односно завршетка реконструкције или санације.

Члан 6.

 Давалац помоћи мале вредности привредним субјектима на територији општине Медвеђа је Општина Медвеђа ( у даљем тексту Давалац), и она спада у државну помоћ мале вредности ''De minimis''.

 Циљ доделе ове помоћи је унапређење економског развоја општине Медвеђа и смањење стопе незапослености, као и унапређење развоја предузетништва, јачање конкурентности привредних субјеката и унапређење њиховог пословања, унапређење технолошких процеса производа и услуга привредних субјеката, повећање вредности и обима промета привредних субјеката, смањење трошкова финансирања реконструкције и санације простора као и набавке опреме и машина намењених за обављање делатности привредног субјекат.

Члан 7.

Давалац државне помићи је надлежни орган Републике Србије, аутономне покрајине или јединице локалне самоуправе, или свако правно лице које управља и/или располаже јавним средствима и додељује државну помоћ у било ком облику.

Корисник држане помоћи је учесник на тржишту, односно свако правно и физичко лице које обавља економску делатност, тј. делатност производње или промета робе или пружања услуга на тржишту а коме се додељује државна помоћ у било ком облику.

Члан 8.

 Овлашћује се председник Привременог органа општине Медвеђа да са корисницима бесповратних средстава из члана 1. ове одлуке, у име општине Медвеђа закључи уговоре о додели подстицајних средстава , којима ће се регулисати права

 и обавезе између даваоца и корисника држане помоћи.

Члан 9.

 Привредни субјекти – Корисници државне помоћи имају право приговора Привременом органу општине Медвеђа, у року од пет дана од дана објављивања Одлуке на званичној интернет страници општине Медвеђа.

Члан 10.

 Одлуку о додели бесповратних средстава за подстицај развоја предузетништва, микро и малих привредних субјеката ''DE MINIMIS'' државна помоћ општине Медвеђа у 2022.години, објавити на интернет страници општине Медвеђа, и огласној табли општине Медвеђа.

ПРИВРЕМЕНИ ОРГАН ОПШТИНЕ МЕДВЕЂА

 06 Број: 06-32/2022/5 од 3.јуна 2022.године

 ПРЕДСЕДНИК

 ПРИВРЕМЕНОГ ОРГАНА

 Драган Кулић